29. Daugiakampis. 
Duotos n taškų koordinatės plokštumoje. Reikia sunumeruoti šiuos taškus tokia tvarka, kad nubraižytume (jei galima) daugiakampį (laisvų taškų ar atkarpų neturi likti).
Parašykite algoritmą šiam uždaviniui spręsti. Sprendimą paaiškinkite.
Pradiniai duomenys surašyti į tekstinę bylą. Vienoje bylos eilutėje  pateikiama informacija apie vieną tašką, t. y. du sveikieji skaičiai – to taško koordinatės (x ir y).
Displėjaus ekrane reikia pateikti rezultatą – taškų koordinates – ta tvarka, kaip bus braižomas daugiakampis, jei galima nubraižyti, arba spausdinti pranešimą, paaiškinantį, kad negalima nubraižyti daugiakampio.
Pastaba. Šis uždavinys buvo duotas pirmame etape aukštesniųjų mokyklų moksleiviams. Kadangi jo nė vienas moksleivis neįveikė, buvo nutarta pakartoti jį baigiamojo rato dalyviams.